Lisäpöytäkirja Euroopan yhteisön ja Kroatian tasavallan väliseen väliaikaiseen sopimukseen sen kaupallisten näkökohtien mukauttamisesta eräiden viinien vastavuoroisia etuusmyönnytyksiä, viinien nimien vastavuoroista tunnustamista, suojaa ja valvontaa sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevien osapuolten neuvottelujen tulosten huomioon ottamiseksi



Virallinen lehti nro L 342 , 27/12/2001 s. 0063 - 0065



Lisäpöytäkirja Euroopan yhteisön ja Kroatian tasavallan väliseen väliaikaiseen sopimukseen sen kaupallisten näkökohtien mukauttamisesta eräiden viinien vastavuoroisia etuusmyönnytyksiä, viinien nimien vastavuoroista tunnustamista, suojaa ja valvontaa sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevien osapuolten neuvottelujen tulosten huomioon ottamiseksi EUROOPAN YHTEISÖ, jäljempänä "yhteisö", ja KROATIAN TASAVALTA, jäljempänä "Kroatia", jäljempänä "sopimuspuolet", jotka KATSOVAT, että Euroopan yhteisöjen ja niiden jäsenvaltioiden sekä Kroatian tasavallan välinen vakautus- ja assosiaatiosopimus parafoitiin Brysselissä 14 päivänä toukokuuta 2001 ja allekirjoitettiin Luxemburgissa 29 päivänä lokakuuta 2001, KATSOVAT, että vakautus- ja assosiaatiosopimuksen 27 artiklan 4 kohdassa määrätään, että viinejä ja väkeviä alkoholijuomia koskeva sopimus olisi tehtävä, KATSOVAT, että väliaikaisella sopimuksella luodaan sopimussuhde, jolla varmistetaan kauppasuhteiden kehittyminen, ja että sopimuksella on pantava täytäntöön mahdollisimman pian kauppaa ja kauppaan liittyviä kysymyksiä koskevat vakautus- ja assosiaatiosopimuksen määräykset. Väliaikainen sopimus parafoitiin 10 päivänä heinäkuuta 2001 ja allekirjoitettiin 29 päivänä lokakuuta 2001 ja sitä on määrä soveltaa 1 päivästä tammikuuta 2002. Väliaikaisen sopimuksen 14 artiklan 4 kohdassa toistetaan sitoumus tehdä viinejä ja väkeviä alkoholijuomia koskeva erillinen pöytäkirja. KATSOVAT, että näiden seikkojen perusteella käydyt neuvottelut saatiin päätökseen sopimuspuolten välillä, KATSOVAT, että koko vakautusprosessin yhdenmukaisuuden säilyttämiseksi viinejä ja väkeviä alkoholijuomia koskeva sopimus olisi sisällytettävä väliaikaiseen sopimukseen pöytäkirjana, KATSOVAT, että viinejä ja väkeviä alkoholijuomia koskevan pöytäkirjan olisi tultava voimaan samana päivänä kuin väliaikaisen sopimuksen, KATSOVAT, että tätä tarkoitusta varten on tarpeen panna mahdollisimman pian täytäntöön tämän pöytäkirjan määräykset, HALUAVAT parantaa viinien, väkevien alkoholijuomien ja maustettujen alkoholijuomien kaupan pitämisen edellytyksiä markkinoilla laadun, keskinäisen edun ja vastavuoroisuuden periaatetta noudattaen, OTTAVAT HUOMIOON molempien sopimuspuolten edut viinien nimien ja väkevien alkoholijuomien ja maustettujen alkoholijuomien nimitysten vastavuoroisessa suojassa ja valvonnassa, OVAT SOPINEET SEURAAVAA: 1 artikla Tähän pöytäkirjaan sisältyy: 1) sopimus eräiden viinien kaupassa sovellettavista vastavuoroisista etuusmyönnytyksistä (tämän pöytäkirjan liite I), 2) sopimus viinien nimien vastavuoroisesta tunnustamisesta, suojasta ja valvonnasta (tämän pöytäkirjan liite II), 3) sopimus väkevien alkoholijuomien ja maustettujen alkoholijuomien nimitysten vastavuoroisesta tunnustamisesta, suojasta ja valvonnasta (tämän pöytäkirjan liite III). Edellä 2 kohdassa mainitun sopimuksen 5 artiklassa ja 3 kohdassa mainitun sopimuksen 5 artiklassa tarkoitetut luettelot laaditaan myöhemmin ja ne hyväksytään kyseisten sopimusten 13 ja 14 artiklassa määrättyä menettelyä noudattaen. 2 artikla Tämä pöytäkirja ja sen liitteet ovat erottamaton osa väliaikaista sopimusta. 3 artikla Yhteisö ja Kroatian tasavalta hyväksyvät tämän pöytäkirjan omia menettelyjään noudattaen. Sopimuspuolten on toteutettava tarvittavat toimenpiteet tämän pöytäkirjan soveltamiseksi. Sopimuspuolten on ilmoitettava toisilleen 3 artiklan ensimmäisessä kohdassa tarkoitettujen menettelyjen saattamisesta päätökseen. 4 artikla Tämä pöytäkirja tulee voimaan samana päivänä kuin väliaikainen sopimus ja sitä sovelletaan samasta päivästä lähtien kuin väliaikaista sopimusta. 5 artikla Tämä pöytäkirja laaditaan kahtena kappaleena englannin, espanjan, hollannin, italian, portugalin, ranskan, ruotsin, saksan, suomen, tanskan, kreikan ja kroatian kielellä, ja jokainen teksti on yhtä todistusvoimainen. Hecho en Zagreb, el siete de diciembre del dos mil uno. Udfærdiget i Zagreb den syvende december to tusind og en. Geschehen zu Zagreb am siebten Dezember zweitausendundeins. Έγινε στο Ζάγκρεμπ, στις εφτά Δεκεμβρίου δύο χιλιάδες ένα. Done at Zagreb on the seventh day of December in the year two thousand and one. Fait à Zagreb, le sept décembre deux mille un. Fatto a Zagabria, addì sette dicembre duemilauno. Gedaan te Zagreb, de zevende december tweeduizendeneen. Feito em Zagrebe, em sete de Dezembro de dois mil e um. Tehty Zagrebissa seitsemäntenä päivänä joulukuuta vuonna kaksituhattayksi. Som skedde i Zagreb den sjunde december tjugohundraett. Sastavljeno u Zagrebu dana sedmog prosinca dvijetisuce i prve godine. Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar >PIC FILE= "L_2001342FI.006501.TIF"> Za Republiku Hrvatsku >PIC FILE= "L_2001342FI.006502.TIF">